(زندگی ءِ برپ)
شاھد منی کسانی ءِ ھمراہ اِنت۔۔۔۔
آ گوں من ھِچ گپ چیر نہ دنت۔۔۔۔۔
مُدتے ءَ پد گوں من ھمنیاد بوتگ
مروچی پدا آ وتی زندگی ءِ مستریں رنج ءُ وتی مہراں گوں من بیان کنگ ءَ اِنت۔۔۔۔
شَمل ۔۔۔۔۔ اے نام مرچی 8سال انت من وتی شکم ءَ گوں پیوست کُتگ۔۔۔۔۔
منی ھمساھگ اِنت۔۔۔۔۔
ائید ءِ اولی روچ انت، آ ھمے ودار ءَ اِنت کہ کدی من نوکیں گُد ءُ چمپلاں گوں آئی ءِ دیم ءَ بیایاں ،
آئی ءَ اوں کْوھنیں گُد گْور ءَ اِنت،،، وتی لوگ ءِ ڈکی ءِ سرا نِشتگ ائید ءِ ھیال ءَ اوں نہ انت،،،،
آ کدی کدی منا چاریت وتی لنٹانی سرا کسانیں بچکندے ایر کنت،،،
انچو سما بیت پورا من آئی ءِ گوشاں الوت کنگ ءَ آں کہ مئے ائید ھما روچ ءَ بیت کہ ما ھردو یکجاہ بہ بیں،،
آئی ءَ گوں من چِنچو مہر دل ءَ اِنت من زانت نہ کن آں، ءُ من گوں آئی ءَ چنچو مہرواناں آ اوں نہ زانت،
بلئے ما ھردو اِنچو سرپدیں کہ مارا پرچا ھور ءُ یکجائی ءَ اے زمانگ دیست نہ کنت
زمانگ ءَ تہنائی ءِ واب نہ دیستگ پمشکہ مارا آگہی ءَ تاھیر گِرگ ءَ نئیل ایت،،،،
آئی ءِ مردم پرچا دنتان دْرش اَنت تئی سرا۔۔۔۔۔
من آئی ءَ را جُست کت۔۔۔۔۔۔
ھمے واستہ کہ،،،،،،،
آھاں وتی جنک گوں ناکو زتکے ءَ آروس دات،،،،، پدا ھپتگے ءَ پد جنک ءَ وتکشی ءِ جُھد کُت،،،،، مردماں داشت،،،،
جنک لاچار بوت دْراھیں راستی پدر اِش کُتاں۔۔۔۔۔۔
کہ آ بے من بوت نہ کنت۔۔۔۔۔
آ جنوزامے؟……..
ھو بس جنوزامی ءِ نامے پِر اِنت۔۔۔۔۔۔
مرچی شش سال اِنت کہ آ منی ودار ءَ نشتگ، ءُ من ھر سال ءَ وتی گپ بُرتگ۔۔۔۔
نوں تو بگش پہ شراپت ۔۔۔۔ پہ اِزت۔۔۔۔ پہ ھاموشی ءَ کہ منا وتی جنک ءَ دئیگ ءَ نہ آں۔۔۔۔۔۔ گیرت نہ زاناں وتی کُج ءَ واپینتگ اِش۔۔۔۔۔۔۔ ءُ وتی جنک زندانی اِش کُتگ۔۔۔۔
وھدے کہ من باند ءَ وتی مہر ءَ چہ اِشانی کید ءَ آزات بکناں نوں سرجمیں میتگ ءِ گیرت پاد کئیت کہ شاھد ءَ شر نہ کتگ۔۔۔۔۔ وتی بلوچیت گار کُتگ۔۔۔۔۔
وتکشی،،،، آسان نہ انت کس وش نہ انت ھُدا ءِ داتگیں گْوھر ءَ گوں وتی دستاں بُہ بوریناں۔۔۔۔۔ بلئے لھتیں بے ننگیں مردم زور ءُ زبردستی زندگی ءِ ساہ ءَ انسان ءِ دست ءَ دنت ءُ آئی ءَ ٹارچر کنت کہ کَل اِش کن۔۔۔۔۔۔
شاھد ءَ گوں اے گپاں وتی دل ءِ سرا سنگے ایر کت ءُ منا گوں ھم تْران بوت۔۔۔۔
نوں من شُمارا گوں کمو تْران کنگ لوٹاں کہ مئے چارگرد ءَ چشیں شاھد ھزار شُتگ ءُ دگہ ھزار دمکانی تہ ءَ کپتگ ءُ وتی زندگی ءِ برپ ءَ آپ کنگایاں۔۔۔۔۔۔
کئیا میاری بِہ کنیں۔۔۔۔۔۔ شاھداں۔۔۔۔ شَمُلاں؟ یا کہ ھما مردماں کہ مہر ءُ مھبت وتی لوگ ءِ دیوالاں کید اِش کتگاں۔۔۔۔
یونس داد